Diari Oficial de la Generalitat Valenciana


Sumari del DOGV 9741, del 07-12-2023 (2023/11888)

RESOLUCIÓ de 17 de novembre de 2023, de la Conselleria d'Hisenda, Economia i Administració Pública per la qual s'autoritza una modificació en l'annex de transferències i subvencions corrents del programa 422.60, Universitat i estudis superiors, de la Conselleria d'Educació, Universitats i Ocupació, per import de 2.313.644,25 euros (expedient 21.006/23-200).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/11304


Data del document
:   17-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 17 de novembre de 2023, de la Conselleria d'Hisenda, Economia i Administració Pública per la qual s'autoritza una modificació en l'annex de transferències i subvencions corrents del programa 422.60, Universitat i estudis superiors, de la Conselleria d'Educació, Universitats i Ocupació, per import de 2.313.644,25 euros (expedient 21.006/23-200). [2023/11323]  
  
  
En l'annex de transferències i subvencions corrents del programa 422.60, Universitat i estudis superiors, de la Conselleria d'Educació, Universitats i Ocupació, figura la línia de transferència T8241, «Compensació per reducció taxes universitàries», amb una dotació inicial de 57.833.132 euros, que té com a finalitat compensar a les universitats públiques de la Comunitat Valenciana la reducció del preu del crèdit en ensenyaments de grau i màster en el curs 2022-2023.  
De manera puntual i amb origen en el Decret llei 2/2022, en el mateix capítol i programa figura la línia de transferència T8762, «Compensació per reducció de taxes universitàries Decret llei 2/2022, de 22 d'abril», el crèdit inicial del qual ascendeix a 22.031.433 euros, que té com a fi compensar a les universitats públiques de la Comunitat Valenciana la reducció del preu del crèdit en ensenyaments de grau i màster en el curs 2022-2023, derivades de l'aplicació Decret llei 2/2022 de 22 d'abril, respecte als vigents en el curs 2021-2022.  
  
El Decret llei 2/2022 possibilitava una reducció temporal de l'import de les taxes, reducció que la Generalitat Valenciana preveu compensar amb la dotació que ens ocupa i que va considerar en el Decret 123/2022, de 23 de setembre, del Consell, pel qual es fixen les taxes per a satisfer per la prestació de serveis acadèmics universitaris per al curs 2022/2023.  
Segons informa la Conselleria d'Educació, Universitats i Ocupació, la suma dels imports deixats de percebre en el curs acadèmic 2022-2023 per la reducció en les taxes, segons les certificacions presentades per les universitats, ascendeix conjuntament 33.732.174,01 euros, imputables 60.015.659,25 euros a la línia de transferència T8241 i 76.679.274,76 a la línia de transferència T8762.  
Per això, l'esmentada conselleria planteja la necessitat d'incrementar la dotació de la línia de transferència T8241 per la quantitat de 2.313.644,25 euros, i proposa finançar aquest increment amb la minoració de la línia de concurrència competitiva S1313, «Beques alumnat ensenyaments universitaris i estudis superiors», de l'annex de transferències corrents del mateix programa pressupostari 422.60, Universitat i estudis superiors, per un import d'1.769.013,01, euros, crèdit que no es troba compromés en el que resta d'exercici, ni vinculat a finançament condicionat; i de la línia de transferència T8762 per l'import sobrant de 544.631,24 euros, a la vista de les dades certificades per les universitats i que no es troba compromés en el que resta d'exercici, ni vinculat a finançament condicionat.  
  
A aquest efecte i en virtut del que es disposa en els articles 21 i 24 de la Llei 9/2022 de pressupostos de la Generalitat per a l'exercici 2023, la Conselleria d'Hisenda, Economia i Administració Pública adopta la següent resolució:  
  
Primer  
Autoritzar modificacions en l'annex de transferències i subvencions corrents del programa 422.60, Universitat i estudis superiors, que suposen:  
  
1) Minorar la dotació de la línia de concurrència competitiva S1313 i la línia de transferència T8762, d'acord amb el detall següent:  
  
2) Incrementar la dotació de la línia de transferència T8241, d'acord amb el detall següent:  
València, 17 de novembre de 2023.- El sotssecretari de la Conselleria d'Hisenda, Economia i Administració Pública (p. d. R 08.06.2022, DOGV 9360): Carlos Pablo Gracia Calandín.